
Τετάρτη, 12 Αυγούστου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό και διάσωση συνολικά 147 αλλοδαπών στους Καλούς Λιμένες – Θάνατος λουόμενου στην Κόρινθο – Διακομιδές ασθενών 

Συνέχεια ενημέρωσης:
Αναφορικά με τον εντοπισμό και διάσωση 49 αλλοδαπών στη θαλάσσια περιοχή 37 ν.μ. νοτιοανατολικά των Καλών Λιμένων τις μεσημβρινές ώρες χθες, συνελήφθη ένας 24χρονος αλλοδαπός (υπήκοος Νοτίου Σουδάν), για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους επιβαίνοντες της λέμβου ως ο διακινητής τους. Σύμφωνα με τους αλλοδαπούς, εκκίνησαν τις βραδινές ώρες την 10.08.2026 από το Τομπρούκ της Λιβύης, καταβάλλοντας χρηματικά ποσά από 5.000 έως 14.000 δηναρίων Λιβύης έκαστος, για τη μεταφορά τους στην Ελλάδα.

Συνέχεια ενημέρωσης:
Αναφορικά με τον εντοπισμό και διάσωση 32 αλλοδαπών στη θαλάσσια περιοχή 45 ν.μ. νοτιοανατολικά των Καλών Λιμένων τις πρωινές ώρες σήμερα, συνελήφθη ένας 36χρονος αλλοδαπός (υπήκοος Σουδάν), για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους επιβαίνοντες της λέμβου ως ο διακινητής τους. Σύμφωνα με τους αλλοδαπούς, εκκίνησαν τις βραδινές ώρες την 10.08.2026 από το Τομπρούκ της Λιβύης, καταβάλλοντας χρηματικά ποσά από 13.000 έως 14.000 δηναρίων Λιβύης έκαστος, για τη μεταφορά τους στην Ελλάδα.

*****
Συνέχεια ενημέρωσης:
Αναφορικά με τον εντοπισμό και διάσωση 66 αλλοδαπών στη θαλάσσια περιοχή 60 ν.μ. νοτιοανατολικά των Καλών Λιμένων τις πρωινές ώρες σήμερα, συνελήφθη ένας 29χρονος αλλοδαπός (υπήκοος Αιγύπτου) για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους επιβαίνοντες της λέμβου ως ο διακινητής τους. Σύμφωνα με τους αλλοδαπούς, εκκίνησαν τις βραδινές ώρες την 10.08.2026 από το Τομπρούκ της Λιβύης, καταβάλλοντας χρηματικά ποσά μεταξύ 3.000 τάκα Μπανγκλαντές και 150.000 γκίνε Αιγύπτου έκαστος, για τη μεταφορά τους στην Ελλάδα.

*****
Τις πρωινές ώρες σήμερα, ενημερώθηκε η Λιμενική Αρχή των Αγίων Θεοδώρων για την ανάσυρση ενός 53χρονου αλλοδαπού (υπήκοος Αλβανίας) λουόμενου χωρίς τις αισθήσεις του, από τη θαλάσσια περιοχή Κινέττας Αττικής. Ο 53χρονος παρελήφθη από ασθενοφόρο όχημα του ΕΚΑΒ και μεταφέρθηκε στο Κέντρο Υγείας Μεγάρων, όπου διαπιστώθηκε ο θάνατός του. Από το Α’ Λιμενικό Τμήμα Αγίων Θεοδώρων του Λιμεναρχείου Κορίνθου που διενεργεί την προανάκριση παραγγέλθηκε η διενέργεια νεκροψίας-νεκροτομής. 

*****
Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

-65χρονου, από το λιμάνι της Σχοινούσας στο λιμάνι της Νάξου, με το Ε/Γ-Τ/Ρ «ΚΥΡΙΑΡΧΟΣ ΙV» N.N. 64, 

-77χρονου, από το λιμάνι της Σκιάθου στο λιμάνι του Βόλου, με το Ε/Γ-Α/Ψ «ΑΘΩΣ» Ν. Σπετσών 323, 

-43χρονου, από το λιμάνι της Σκιάθου στο λιμάνι του Βόλου, με το Α/Ψ-Ι/Δ «ΑΘΩΣ» Ν. Σπετσών 323 και 

-85χρονου και 30χρονου, από το λιμάνι της Σκοπέλου στο λιμάνι του Βόλου, με το Ε/Π-Τ/Ρ «ΠΑΝΑΓΙΑ ΟΔΗΓΗΤΡΙΑ» Ν. Π. 12397.
ΕΛΛΗΝΙΚΗ ΔΗΜΟΚΡΑΤΙΑ

